钦定古今图书集成/理学汇编/文学典/第092卷 > 朱廉
## 钦定古今图书集成/理学汇编/文学典/第092卷 > 朱廉

按《明外史赵埙传》：“廉字伯清，义乌人。幼力学，淹通经
传。长从黄溍学古文，遂以文章名。知府王宗显辟教
郡学。李文忠镇严州，延为钓台书院山长。洪武初，《元
史》成，不受官归。寻征修日历，除翰林编修。八年，扈驾
中都，进诗十章，太祖称善，为和六章赐之。已而授楚
王经，迁楚府右长史。久之，辞疾归。廉好程朱之学，尝”
取《朱子语类》摘其精义，名曰《理学纂言》。